مجتبیٰ حسین

مجتبیٰ حسین اردو کے ممتاز مزاح نگار تھے۔
15 جولائی 1936ء کو گلبرگہ میں پیدا ہوئے۔ ابتدائی تعلیم گھر پر ہوئی۔ 1956ء میں عثمانیہ یونیورسٹی سے گریجویشن کیا۔ جوانی سے ہی انھیں طنز و مزاح کی تحریروں کا ذوق تھا جس کی تکمیل کے لیے روزنامہ سیاست سے وابستہ ہو گئے اور وہیں سے ان کے ادبی سفر کا آغاز ہوا۔ 1962ء میں محکمہ اطلاعات میں ملازمت کا آغاز کیا۔ 1972 میں دلی میں گجرال کمیٹی کے ریسرچ شعبہ سے وابستہ ہو گئے۔ دلی میں مختلف محکموں میں ملازمت کے بعد 1992ء میں ریٹائر ہوئے اور بعد ازاں مستقلاً حیدرآباد میں اپنی اصل رہائش گاہ کو لوٹ آئے اور تاوفات ان کا قیام حیدرآباد میں رہا۔

مجتبیٰ حسین ملک میں طنز و مزاح کے پہلے ادیب تھے جن کو مرکزی حکومت نے بحیثیت مزاح نگار بھارت کے چوتھے باوقار سویلین اعزاز پدم شری سے نوازا۔ مجتبیٰ حسین کے مضامین پر مشتمل 22 سے زائد کتابیں شائع ہو چکی ہیں۔ ان کی 7 کتابیں ہندی زبان میں شائع ہوئیں۔ جاپانی اور اڑیہ زبان میں بھی ایک ایک کتاب شائع کی گئی۔ انھیں 10 سے زائد ایوارڈز حاصل ہوئے جن میں غالب ایوارڈ، مخدوم ایوارڈ، کنور مہندر سنگھ بیدی ایوارڈ، جوہر قریشی ایوارڈ اور میر تقی میر ایوارڈ شامل ہیں۔ ان کے طویل خدمات کے اعتراف میں کرناٹک کی گلبرگہ یونیورسٹی نے 2010ء میں ڈاکٹریٹ کی اعزازی ڈگری سے نوازا۔

 وفات 
ان کا انتقال 27 مئی 2020ء کو حیدرآباد، تلنگانہ میں ہوا۔https://telanganatoday.com/urdu-author-satirist-mujtaba-hussain-passes-away-in-hyderabad

 تصنیفات کی فہرست 
ذیل کی فہرست ایک اردو بلاگ سے ماخوذ ہے۔https://urduhyd.blogspot.com/2020/05/aadmi-naama-mujtaba-hussain-pdf.html?m=1
 نمبر شمار  نام کتاب  ناشر  سنہ اشاعت 1  تکلف برطرف (مزاحیہ مضامین)  نیشنل بک ڈپو ، حیدرآباد  1968ء 2  قطع کلام (مزاحیہ مضامین)  نیشنل بک ڈپو ، حیدرآباد  1969ء 3  قصہ مختصر (مزاحیہ مضامین)  حسامی بک ڈپو ، حیدرآباد  1972ء 4  بہرحال (مزاحیہ مضامین) 	حسامی بک ڈپو ، حیدرآباد  1974ء 5  آدمی نامہ (خاکے)  حسامی بک ڈپو ، حیدرآباد  1981ء 6  بالآخر (مزاحیہ مضامین)  حسامی بک ڈپو ، حیدرآباد  1982ء 7  جاپان چلو جاپان چلو (سفرنامہ)  حسامی بک ڈپو ، حیدرآباد  1983ء 8  الغرض (مزاحیہ مضامین)  حسامی بک ڈپو ، حیدرآباد  1987ء 9  سو ہے وہ بھی آدمی (خاکے)  حسامی بک ڈپو ، حیدرآباد  1987ء 10  چہرہ در چہرہ (خاکے)  مکتبہ جامعہ لمیٹیڈ، نئی دہلی  1993ء 11  سفر لخت لخت (سفرنامہ)  حسامی بک ڈپو، حیدرآباد  1995ء 12  آخرکار (مزاحیہ مضامین)  مکتبہ جامعہ لمیٹیڈ، نئی دہلی  1997ء 13  ہوئے ہم دوست جس کے (خاکے)  تخلیق کار پبلی کیشنز، نئی دہلی  1999ء 14  میرا کالم (کالموں کا انتخاب)  حسامی بک ڈپو، حیدرآباد  1999ء 15  مجتبیٰ حسین کی بہترین تحریریں-1(مرتبہ: حسن چشتی)  ایجوکیشنل پبلشنگ ہاؤس، دہلی  2001ء 16  مجتبیٰ حسین کی بہترین تحریریں-2(مرتبہ: حسن چشتی)  ایجوکیشنل پبلشنگ ہاؤس، دہلی  2002ء 17  مجتبیٰ حسین کے سفرنامے (مرتبہ: حسن چشتی)  ایجوکیشنل پبلشنگ ہاؤس، دہلی  2003ء 18  مجتبی حسین کے منتخب کالم (مرتبہ: حسن چشتی)  ایجوکیشنل پبلشنگ ہاؤس، دہلی  2004ء 19  آٌپ کی تعریف (خاکے) (مرتبہ: سید امتیاز الدین)  ماڈرن پبلشنگ ہاؤس، دہلی  2005ء 20  کالم برداشتہ (کالموں کا انتخاب) (مرتبہ: سید امتیاز الدین)  ماڈرن پبلشنگ ہاؤس، دہلی  2007ء 21  مہرباں کیسے کیسے (خاکے) (مرتبہ: سید امتیاز الدین)  ایجوکیشنل پبلشنگ ہاؤس، دہلی  2009ء 22  امریکا گھاس کاٹ رہا ہے (سفرنامہ اور کالم بارے امریکا) (مرتبہ: احسان اللہ احمد)  ایجوکیشنل پبلشنگ ہاؤس، دہلی  2009ء 23  اردو کے شہر اردو کے لوگ (رپورتاژ اور شخصی خاکے) (مرتبہ: رحیل صدیقی)  ایجوکیشنل پبلشنگ ہاؤس، دہلی  2011ء 24  کالم میں انتخاب (منتخب کالم) (مرتبہ: سید امتیاز الدین)  ایجوکیشنل پبلشنگ ہاؤس، دہلی  2011ء

 حوالہ جات 

زمرہ:1936ء کی پیدائشیں
زمرہ:ادب اور تعلیم کے شعبے میں پدم شری وصول کنندگان
زمرہ:اردو خاکہ نگار
زمرہ:اردو مزاح نگار
زمرہ:27 مئی کی وفیات
زمرہ:بھارت کے اردو مصنفین
زمرہ:بھارتی مزاح نگار
زمرہ:بھارتی مصنفین کے نامکمل مضامین
زمرہ:حیدر آباد، دکن کے مصنفین
زمرہ:حیدرآباد، دکن ضلع کی شخصیات
زمرہ:مزاح نگار
زمرہ:بیسویں صدی کے بھارتی مضمون نگار
زمرہ:2020ء کی وفیات
زمرہ:بھارتی فعالیت پسند
زمرہ:ویکی ڈیٹا سے مختلف مختصر وضاحت